CELEX: 62012CN0583
Language: lv
Date: 2012-12-12 00:00:00
Title: Lieta C-583/12: Lūgums sniegt prejudiciālu nolēmumu, ko 2012. gada 12. decembrī iesniedza Riigikohus (Igaunija) — Sintax Trading OÜ/Maksu- ja Tolliameti Põhja maksu- ja tollikeskus

23.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 55/5
            
         Lūgums sniegt prejudiciālu nolēmumu, ko 2012. gada 12. decembrī iesniedza Riigikohus (Igaunija) — Sintax Trading OÜ/Maksu- ja Tolliameti Põhja maksu- ja tollikeskus
   
   (Lieta C-583/12)
   2013/C 55/07
   Tiesvedības valoda — igauņu
   
      Iesniedzējtiesa
   
   
      Riigikohus
   
   
      Lietas dalībnieki pamata procesā
   
   
      Prasītāja un kasācijas tiesvedībā atbildētāja: Sintax Trading OÜ
   
   
      Atbildētāja un kasācijas sūdzības iesniedzēja: Maksu- ja Tolliameti Põhja maksu- ja tollikeskus
   
   
      Lietas dalībniece: OÜ Acerra
   
   
      Prejudiciālie jautājumi:
   
   
               1)
            
            
               Vai Regulas Nr. 1383/2003 (1) 13. panta 1. punktā minētās “procedūras, lai noteiktu, vai […] intelektuālā īpašuma tiesības ir pārkāptas […]”, var veikt arī muitas struktūrvienība vai tomēr regulas III nodaļā aplūkotā “iestāde, kurai piekrīt pieņemt lēmumu lietā” ir jānošķir no muitas iestādēm?
            
         
               2)
            
            
               Regulas Nr. 1383/2003 preambulas 2. apsvērumā kā regulas mērķis tiek minēta patērētāju aizsardzība un atbilstoši 3. apsvērumam ir jāizstrādā kārtība, kas ļautu muitas iestādēm pēc iespējas efektīvāk piemērot aizliegumu ievest Kopienas muitas teritorijā preces, kuras pārkāpj intelektuālā īpašuma tiesības, tomēr neierobežojot šīs regulas preambulas 2. apsvērumā un Īstenošanas regulas Nr. 1891/2004 (2) preambulas 1. apsvērumā minēto likumīgās tirdzniecības brīvību. Vai ir saderīgs ar šiem mērķiem tas, ka Regulas Nr. 1383/2003 17. pantā paredzētie pasākumi var tikt piemēroti tikai tad, ja tiesību subjekts uzsāk regulas 13. panta 1. punktā minēto procedūru, lai noteiktu, vai ir pārkāptas intelektuālā īpašuma tiesības, vai tomēr saistībā ar šo mērķu optimālu ievērošanu arī muitas iestādēm ir jābūt iespējai uzsākt attiecīgu procedūru?
            
         
      (1)  Padomes 2003. gada 22. jūlija Regula (EK) Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības (OV L 196, 7. lpp.).
   
      (2)  Komisijas 2004. gada 21. oktobra Regula (EK) Nr. 1891/2004, ar ko paredz piemērošanas noteikumus Padomes Regulas (EK) Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības (OV L 328, 16. lpp.).